CELEX: 52005PC0140
Language: et
Date: 2005-04-14
Title: Ettepanek Nõukogu otsus ühelt poolt Euroopa ühenduste ja nende liikmesriikide ning teiselt poolt Rumeenia vahel assotsiatsiooni loomist käsitleva Euroopa lepingu lisaprotokolli artiklis 3 sätestatud tingimuste täitmise kohta seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega {SEC(2005)477}

Tähtis õiguslik teade

|

52005PC0140

Ettepanek nõukogu otsus ühelt poolt Euroopa ühenduste ja nende liikmesriikide ning teiselt poolt Rumeenia vahel assotsiatsiooni loomist käsitleva Euroopa lepingu lisaprotokolli artiklis 3 sätestatud tingimuste täitmise kohta seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega {SEC(2005)477}  /* KOM/2005/0140 lõplik */  

	[pic] | EUROOPA ÜHENDUSTE KOMISJON |Brüssel 14.04.2005KOM(2005)140 lõplikEttepanekNÕUKOGU OTSUSühelt poolt Euroopa ühenduste ja nende liikmesriikide ning teiselt poolt Rumeenia vahel assotsiatsiooni loomist käsitleva Euroopa lepingu lisaprotokolli artiklis 3 sätestatud tingimuste täitmise kohta seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega(komisjoni esitatud) {SEC(2005)477}SELETUSKIRI1. Vastavalt Rumeeniaga sõlmitud Euroopa lepingu protokolli nr 2 artikli 9 lõikele 4 võib Rumeenia erandkorras viie aasta jooksul pärast lepingu jõustumist ja sama artikli lõike 1 punktist 3 kõrvale kaldudes anda terasetoodetega seotud restruktureerimiseks riigiabi, tingimusel et see aitab muuta abisaavad ettevõtted restruktureerimisperioodi lõpuks tavalistes turutingimustes elujõulisteks, sellise abi suurus ja osatähtsus on rangelt piiratud elujõulisuse taastamiseks hädavajalikuga ja seda vähendatakse järk-järgult ning restruktureerimiskava on seotud üldise ratsionaliseerimise ja tootmisvõimsuse vähendamisega Rumeenias.2. Nimetatud esialgne periood lõppes Rumeenia puhul 31. detsembril 1997.3. Rumeenia taotles eespool nimetatud perioodi pikendamist detsembris 1997.4. Et perioodi, mil Rumeenia võib restruktureerimiseks riigiabi anda, lubataks vastavalt taotlusele pikendada, on vajalik üksikute ettevõtete äriplaane hõlmav realistlik restruktureerimiskava, mis vastab Euroopa lepingu protokolli nr 2 artikli 9 lõikes 4 sätestatud kriteeriumidele.5. 2002. aasta mais tegi komisjon ettepaneku pikendada perioodi, mil Bulgaaria, Tšehhi Vabariik, Poola ja Rumeenia võivad anda abi oma terasesektori restruktureerimiseks, pidades silmas tungivat vajadust leida rahuldav lahendus asjaomastes kandidaatriikides terasetoodetega seotud restruktureerimisprotsessi jätkamiseks.6. Kõnealune pikendamine looks õigusliku aluse nõutavate restruktureerimiskavade raames restruktureerimisabi andmiseks enne ühinemist Euroopa Liiduga (antav abi peaks piirduma võimsuse vähendamisega ja olema sellega proportsionaalne); lisaks muudaks see tagasiulatuvalt õiguspäraseks abi, mida võidi anda ebaseaduslikult alates Euroopa lepingu jõustumisest.7. Pikendamine jõustub alles pärast Euroopa lepingute protokolli nr 2 kriteeriumidele vastava restruktureerimiskava ja samadele kriteeriumidele vastavate individuaalsete äriplaanide vastuvõtmist ja hindamist.8. Selle eesmärgi saavutamist silmas pidades koostati Rumeeniaga sõlmitud Euroopa lepingu lisaprotokoll.9. Ühendus ja Rumeenia kirjutasid Euroopa lepingu lisaprotokollile alla 23. oktoobril 2002. Euroopa Ühenduse asutamislepingu artikli 300 lõike 2 kohane ajutise kohaldamise tingimus enne jõustumist on täidetud, nagu on ette nähtud nõukogu 29. juuli 2002. aasta otsuse artikliga 1 Euroopa lepingu lisaprotokolli allakirjutamise ja ajutise kohaldamise kohta.10. Lisaprotokollis on sätestatud protokollis nr 2 ette nähtud perioodi pikendamine teatavate tingimuste täitmise korral veel kaheksaks aastaks alates 1. jaanuarist 1998.11. Rumeenia on täitnud esimese tingimuse, esitades komisjonile restruktureerimiskava ja asjaomaste ettevõtete äriplaanid, mida on hinnanud ja mille on heaks kiitnud riigiabiga tegelev siseriiklik ametiasutus (konkurentsinõukogu).12. Teine tingimus on komisjoni läbiviidav restruktureerimiskava ja äriplaanide lõplik hindamine, mille eesmärgiks on kindlaks teha, kas Euroopa lepingu protokolli nr 2 artikli 9 lõikes 4 sätestatud nõuded on täidetud.13. Komisjoni talitused on viinud läbi lõpliku hindamise, mille tulemusel on jõutud järeldusele, et Rumeenia esitatud restruktureerimiskava ja äriplaan vastavad Euroopa lepingu protokolli nr 2 artikli 9 lõikes 4 sätestatud nõuetele.14. Komisjon teeb ettepaneku nõukogu otsuse kohta, millega kiidetakse heaks komisjoni lõplik hinnang, nagu on ette nähtud lisaprotokolli artiklis 3. Kui nõukogu on oma heakskiidu andnud, on lisaprotokolli artiklites 2 ja 3 sätestatud tingimused täidetud ning protokollis nr 2 ette nähtud perioodi pikendamine jõustub.15. Nõukogul palutakse seetõttu heaks kiita lisatud otsuse ettepaneku eelnõu ühelt poolt Euroopa ühenduste ja nende liikmesriikide ning teiselt poolt Rumeenia vahel assotsiatsiooni loomist käsitleva Euroopa lepingu lisaprotokolli artiklis 3 sätestatud tingimuste täitmise kohta seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega.EttepanekNÕUKOGU OTSUSühelt poolt Euroopa ühenduste ja nende liikmesriikide ning teiselt poolt Rumeenia vahel assotsiatsiooni loomist käsitleva Euroopa lepingu lisaprotokolli artiklis 3 sätestatud tingimuste täitmise kohta seoses Euroopa lepingu protokolli nr 2 artikli 9 lõikes 4 ette nähtud perioodi pikendamisegaEUROOPA LIIDU NÕUKOGU,võttes arvesse ühelt poolt Euroopa ühenduste ja nende liikmesriikide ning teiselt poolt Rumeenia vahel assotsiatsiooni loomist käsitleva Euroopa lepingu lisaprotokolli seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega, eriti selle artiklit 3,võttes arvesse komisjoni ettepanekut,[1]ning arvestades järgmist:(1) Ühelt poolt Euroopa ühenduste ja nende liikmesriikide ning teiselt poolt Rumeenia vahel assotsiatsiooni loomist käsitlev Euroopa leping[2] jõustus 1. veebruaril 1995.(2) Rumeeniaga sõlmitud Euroopa lepingu protokolli nr 2 artikli 9 lõikes 4 on sätestatud, et Rumeenia võib erandkorras viie aasta jooksul pärast lepingu jõustumist ja sama artikli lõike 1 punktist 3 kõrvale kaldudes anda terasetoodetega seotud restruktureerimiseks riigiabi, tingimusel et see aitab muuta abisaavad ettevõtted restruktureerimisperioodi lõpuks tavalistes turutingimustes elujõulisteks, sellise abi suurus ja osatähtsus on rangelt piiratud elujõulisuse taastamiseks hädavajalikuga ja seda vähendatakse järk-järgult ning restruktureerimiskava on seotud üldise ratsionaliseerimise ja tootmisvõimsuse vähendamisega Rumeenias.(3) Nimetatud viieaastane esialgne periood lõppes 31. detsembril 1997.(4) Rumeenia taotles eespool nimetatud perioodi pikendamist detsembris 1997.(5) Tundus asjakohane pikendada kõnealust perioodi veel kaheksaks aastaks alates 1. jaanuarist 1998.(6) Sel eesmärgil kirjutasid ühendus ja Rumeenia 23. oktoobril 2002 alla Euroopa lepingu lisaprotokollile, mida alates nimetatud kuupäevast kohaldatakse ajutiselt.(7) Vastavalt lisaprotokolli artiklile 2 seatakse eespool nimetatud perioodi pikendamise tingimuseks see, et Rumeenia esitab komisjonile restruktureerimiskava ja äriplaanid, mis vastavad Euroopa lepingu protokolli nr 2 artikli 9 lõikes 4 sätestatud nõuetele ning mida on hinnanud ja mille on heaks kiitnud riigiabiga tegelev siseriiklik ametiasutus (konkurentsinõukogu).(8) 2004 aasta detsembris esitas Rumeenia komisjonile restruktureerimiseks riigiabi saanud või saavate ettevõtete restruktureerimiskava ja äriplaanid.(9) Vastavalt lisaprotokolli artiklile 3 oleneb eespool nimetatud perioodi pikendamine komisjoni lõplikust hinnangust restruktureerimiskavale ja äriplaanidele.(10) Komisjon on andnud Rumeenia esitatud restruktureerimiskavale ja äriplaanidele lõpliku hinnangu. Hinnang näitab, et restruktureerimiskava ja äriplaanid võimaldavad asjaomastel ettevõtetel saada tavalistes turutingimustes elujõuliseks. Lisaks on hinnangu kohaselt äriplaanides nimetatud restruktureerimiseks mõeldud riigiabi summa rangelt piiratud asjaomaste ettevõtete elujõulisuse saavutamiseks hädavajalikuga ning seda on järk-järgult vähendatud ja selle andmine lõpetati 2004. aasta lõpuks. Hinnangu kohaselt saavutatakse ka üldine ratsionaliseerimine ja abisaajate ettevõtete ülemäärase tootmisvõimsuse vähendamine. Seega jõuti hindamisel järeldusele, et restruktureerimiskava ja äriplaanid vastavad Euroopa lepingu protokolli nr 2 artikli 9 lõikes 4 sätestatud nõuetele,ON TEINUD JÄRGMISE OTSUSE:Artikkel 1Ühelt poolt Euroopa ühenduste ja nende liikmesriikide ning teiselt poolt Rumeenia vahel assotsiatsiooni loomist käsitleva Euroopa lepingu lisaprotokolli artikli 2 kohaselt ja seoses Euroopa lepingu protokolli nr 2 artikli 9 lõikes 4 sätestatud perioodi pikendamisega Rumeenia poolt komisjonile esitatud restruktureerimiskava ja äriplaanid on protokolli nr 2 artikli 9 lõikes 4 sätestatud nõuetega kooskõlas.Artikkel 2Käesolevaga pikendatakse perioodi, mil Rumeenia võib vastavalt protokolli nr 2 artikli 9 lõike 4 sätetele anda erandkorras riigiabi terasetoodetega seotud restruktureerimiseks, veel kaheksaks aastaks alates 1. jaanuarist 1998, nagu on ette nähtud lisaprotokolli artiklis 1.Brüssel,Nõukogu nimeleesistuja [1] ELT C […], […], lk […].[2] EÜT L 357, 31.12.1994, lk 3.